Die Geestelike Dissiplines: Hoe verander God lewens (13) - www.bybelkennis.co.za
God requires satisfaction because he is holiness, but he makes satisfaction because he is love. —Augustus Strong
Ons kyk na ‘n paar spesifieke dissiplines van onthouding.
Afsondering het ‘n groot rol in die lewe van Jesus Christus gespeel. Afsondering beteken dat ons ons doelbewus weerhou van interaksie met ander mense. Ons sluit onsself af. Hierdie is nie net vir rus en verfrissing nie – dit kan ook tot ons geestelike welstand bydra. Afsondering beteken dat ek kies om alleen te wees.
In afsondering vind ons die sielkundige afstand, die perspektief van waar ons die dinge wat ons vasvang, bekommer en onderdruk, kan sien. Maar afsondering, soos al die geestelike dissiplines, dra ‘n risiko. Afsondering breek die dop van ons oppervlakkige sekuriteit. Ons kan afsondering alleen oorleef as ons daar aan Christus vashou. Dit wat ons daar van Hom ondervind stel ons in staat om na die samelewing terug te keer as vry mense.
Aan die begin van ons geestelike lewe is hierdie waarskynlik dié fundamentele dissipline – en soos ons geestelike lewe vorder moet ons weer en weer daarna terugkeer. Probeer net om te vas, bid, dien, gee of feesvier sonder die voorbereiding wat met afsondering gepaard gaan. Dit werk nie. Die woestyn is die primêre kragbron vir beginners – soos Jesus en Paulus . As ons alleen is, is dit inderdaad moontlik om stil te wees: Bedaar en erken dat Ek God is, hoog bo die nasies, hoog bo die aarde (Psalm 46:11). Vir slegte tyding is hy nie bevrees nie, hy is gerus, hy vertrou op die Heer. Hy voel hom veilig, hy is nie bevrees nie: hy sal die nederlaag van sy vyande aanskou (Psalm 112:7 – 8)
Seksualiteit is ‘n kragtige en subtiele krag van die menslike natuur. Elkeen van julle moet weet dat hy met sy vrou heilig en eerbaar moet saamlewe (1 Tessalonisense 4:4). ‘n Groot deel van hierdie weet is om te leer om nie deur seksuele gevoelens en begeertes beheer te word nie.
Ons is seksuele wesens. God het ons man en vrou gemaak (Genesis 1:27). Iemand wat seksueel losbandig lewe, vergryp hom aan sy eie liggaam (1 Korintiërs 6:18). Om kuisheid te beoefen, moet ons eers liefde beoefen – soek die beste vir die teenoorgestelde geslag met wie ons in aanraking kom
Volgende keer gaan ons verder met die dissiplines van onthouding.
Ek bly stil
Die Verbondsark (2)
Het jy hoop